પાઠ 1
ઈસુ, આપણા શિક્ષક
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 6: ઈસુ શિક્ષક અને સાજાપણું આપનાર
	હેતુ
	બાળકોને બતાવવું કે ઈસુ, જ્યારે તે આ પૃથ્વી પર ચાલ્યા, ત્યારે એક મહાન શિક્ષક હતા અને તેમનાં વચનો તથા વાર્તાઓ આજે પણ આપણને શીખવી શકે છે.

	શાસ્ત્રવાંચન
	માથ્થી 5:1; 6:24-34; માર્ક 1:21-22; 6:1-3

	મુખપાઠ કલમ
	માર્ક 1:22
[ઈસુ] તેમને અધિકારથી શીખવતા હતા …



પાઠની રજૂઆત
શરૂઆત
તમારી શાળાના કોઈ સારા શિક્ષક વિશે બાળકોને કહો. તમને તે કેમ ગમતા હતા તે જણાવો. શક્ય કારણો: તે ન્યાયી વ્યક્તિ હતા અને પાઠ રસપ્રદ બનાવતા હતા. શું તમારા કોઈ પ્રિય શિક્ષક છે?
પાઠના મુખ્ય મુદ્દાઓ
	1.ઈસુ એક મહાન શિક્ષક હતા. ચિત્ર 1 બતાવો. એક દિવસ તે થોડે દૂર ટેકરી પર ગયા જેથી લોકો તેમને સારી રીતે જોઈ શકે. તે દિવસે તેમણે સેંકડોને શીખવ્યું. આ ચિત્ર તેમાંથી થોડા જ બતાવે છે. વર્ગ સાથે ચિત્રની વિગતો વિશે ચર્ચા કરો. જુઓ, જુદી જુદી ઉંમરના લોકો છે. કેટલાક શિક્ષિત લોકો જેવા લાગે છે. આ કદાચ કોઈ ધાર્મિક આગેવાન હોય. તેમના ચહેરા પરના ભાવ જુઓ.
	2.બીજા સમયે ઈસુ સભાસ્થાનમાં લોકોને શીખવતા. સભાસ્થાન એ જગ્યા છે જ્યાં યહૂદી વિશ્વાસના લોકો ઈશ્વરની ભક્તિ કરવા ભેગા થાય છે. માર્ક 6:1-3ની વાર્તા કહો. આ તે શહેરમાં બન્યું જ્યાં ઈસુ મોટા થયા હતા. તે લોકો તેમને બાળક તરીકે ઓળખતા હતા. તેઓ આશ્ચર્ય પામ્યા કે જ્યારે ઈસુ ઈશ્વર વિશે બોલ્યા, ત્યારે તે તેમના વિદ્વાન ધાર્મિક શિક્ષકો કરતાં ઘણું વધુ જાણતા હતા. ઈસુ ઈશ્વર અને તેમના રાજ્ય વિશે અધિકારથી બોલ્યા.
મુખપાઠ કલમ દૃઢ કરાવો
	3.ઈસુ લોકોને વાર્તાઓ કહીને શીખવતા. બધાને વાર્તાઓ ગમે છે. આગામી થોડા અઠવાડિયાંમાં આપણે ઈસુએ કહેલી કેટલીક વાર્તાઓ સાંભળીશું જે બોધપાઠ તરીકે હતી.
	4.ઈસુ ઈશ્વરની બાબતો સમજાવવા લોકો રોજ આસપાસ જોતા હતા તે વસ્તુઓનો પણ ઉપયોગ કરતા. ચાલો હું એક ઉદાહરણ આપું: આ ફૂલ જુઓ; તેનો રંગ અને સુંદરતા જુઓ. ચિત્રમાંનાં ફૂલો તરફ ઇશારો કરો. જો શક્ય હોય તો વર્ગમાં એક ફૂલ લાવો. એક વખત ઇઝરાયલનો એક ખૂબ ધનવાન અને ચતુર રાજા હતો, જેનું નામ સુલેમાન હતું. તે મોંઘા, રંગીન કાપડનાં સૌથી સુંદર વસ્ત્રો પહેરતો. પણ, ઈસુએ આપણને શીખવ્યું કે, જંગલી ફૂલો સુલેમાન કરતાં વધુ સુંદર છે, જ્યારે તે રાજવી વસ્ત્રોમાં સજ્જ હોય. જો ઈશ્વર ખેતરનાં ફૂલોની આટલી કાળજી લે છે અને તેમની આટલી સારી સંભાળ રાખે છે, તો ઈશ્વર ચોક્કસ પોતાનાં બાળકોની પણ સંભાળ રાખશે.
વાર્તા પ્રત્યે આપણો પ્રતિભાવ
હું ઇચ્છું છું કે તમારામાંનો દરેક જણ એક જંગલી ફૂલ અથવા થોડાં પાંદડાં શોધે અને તમારા ઘરમાં એવી જગ્યાએ મૂકે જ્યાં તમે તેને જોઈ શકો. આ અઠવાડિયે, જ્યારે તમે ફૂલ કે પાંદડાં જુઓ, ત્યારે ઈસુએ જે શીખવ્યું તે તમને યાદ અપાવે. જ્યારે તમારા કુટુંબના સભ્યો તે વિશે પૂછે ત્યારે તેમને સાક્ષી આપવાની આ તક પણ બનશે.
પાઠ 1 – ઈસુ, આપણા શિક્ષક	પાનું 




